Hierdie rubriek het oorspronklik op die APK se webwerf verskyn en word met die APK se vergunning op Maroela Media gepubliseer.
Daar moet dadelik gemeld word dat persone verskil oor die moontlike aanwending van die wet. Groot ruimte bestaan vir moontlike verskil in interpretasie. Die vraag is egter wie se siening uiteindelik sal geld?
Volgens die Grondwet behoort die volgende vyf aspekte in ag geneem te word by die prysvasstelling van grond/bates wat die regering wil onteien: Huidige gebruik, rede vir die onteiening, vorige subsidies ontvang, markwaarde en die geskiedenis van die grondbesit. Gereeld word dit van politieke platforms af verkondig dat wit mense die grond gesteel het met hul aankoms in Suid-Afrika. Indien dit dan wel gevestig word as die waarheid, sal die argument gevoer kan word dat daar nie vir gesteelde goed betaal word nie.
Dat onteiening nie slegs vir ’n openbare doel gedoen hoef te word nie, maar ook gedoen kan word waar dit in openbare belang is, is ook problematies. Die interpretering van wat in die openbare belang is, kan uiteenlopend wees. ’n Onverantwoordelike regering wat irrasioneel in sy optrede is, kan dit moontlik aanwend as politieke instrument om die voetvolk, na wie se stemme hy vry, ’n verdere rat voor die oë te draai.
’n Verantwoordelike regering se taak in ’n demokrasie is tweërlei van aard, naamlik om na die veiligheid van die inwoners om te sien en om ’n gunstige klimaat te skep wat beleggings bevorder en sodoende ekonomiese groei bevorder. Klaaglik faal die ANC-regering ten opsigte van albei.
As gevolg van die moontlike wanaanwending daarvan bring hierdie wet net te veel onsekerheid en is die volume geld wat tans die land uitstroom seker die hoogste ooit. Dit bring mee dat daar op geen wyse by die nodige ekonomiese groei uitgekom kan word nie. Die kapasiteit wat benodig word om byvoorbeeld werkloosheid en armoede hok te slaan, word nie geskep nie en die land verval in ’n bose, negatiewe spiraal wat die slegte dinge net slegter maak.
Ons het vandag ’n keuse of ons die oog gaan hou op die ANC en of ons ons oog gaan rig op die lewende God wat beskik oor die lotgevalle van alle volke en nasies. Daarin lê ons toekoms ongeag watter wet of handeling ’n sekulêre regering ook al skep of aanvang.
het die tyd nie gekom vir die kommersiele boer om maar vrywilliglik die grootste deel van sy grond af te staan aan die regering, vir herdistribusie aan die landlose massa wat konsuis soooooo bitter graag wil boer, …………
Dit is soos disselboom se dit gaan ook nie oor boer of grond nie, hulle wil eenvoudig net he wat die wittes besit of hulle dit kan gebruik maak nie saak nie, hulle wil dit he want die regering belowe dit dan. Dit is die enigste manier hoe die ANC die massas aan hulle kant gaan hou, belowe aan hulle alles wat in wit besit is.
Ek weet dis nie vir almal nie en hierdie kompetisie is ‘n fantastiese idee. Ek gaan verseker wyd en syd daarvan vertel.
President Jacob Zuma het die Openbare Beskermer se bevindinge oor die huur van twee geboue vir die polisie, aanvaar.
Volgens ŉ berig in die Sunday Tribune het Zuma in ŉ brief aan Thuli Madonsela bevestig dat hy regstellende stappe sal neem in die verband. Madonsela het in reaksie hierop gesê sy verwag dat die parlement ŉ oorsig rol sal speel indien geen aksie geneem word nie. Sy het die departement van openbare werke en Suid-Afrikaanse polisiediens 30 dae gegee om ŉ plan van aksie in te dien en 60 dae om dit te implementeer. Madonsela het vroeër bevind dat daar ongerymdhede was met die huurooreenkomste vir nuwe polisiehoofkwartiere in Pretoria en Durban.